Han har lenge vært aktiv i kulturlivet i Kautokeino, blant annet med eget produksjonsstudio. Han har vært kapellmester i Sámi Grand Prix, og medlem av bandet Orbina. Buljo har vært med på å drive Samisk påskefestival. Sammen med Marit Hætta Øverli utgjør han Duo Maret, som driver med folk-pop og joik. Duoen har blant annet hatt omfattende turnevirksomhet der de særlig opptrer på skoler i hele Norge. Duoen ble tildelt Finnmark fylkes kulturpris i 2018.